|  |
| --- |
| **Uddannelse**: Ernæringsassistent |
| **Fagets formål**  Formålet med faget er at give eleven indsigt i principper og metoder inden for teknik, miljø og sundhed samt give forudsætninger for at kunne arbejde med naturfaglige emner, der findes inden for et erhvervsuddannelsesområde. Faget skal i en praksisnær kontekst bidrage til elevens forståelse af naturfagenes betydning for den teknologiske udvikling og dens påvirkning af mennesket, erhverv og samfund.  På D-niveau skal faget give eleven mulighed for at tilegne sig en begyndende studiekompetence.  På C-niveau skal faget give eleven erfaringer med anvendelse af fagets centrale naturvidenskabelige arbejdsmetoder og tankegange ved løsning af konkrete erhvervs- eller almenfaglige problemstillinger, herunder vekselvirkningen mellem teori og praksis. Arbejdet med faget skal udvikle elevens kompetencer i relation til videregående uddannelse inden for det naturvidenskabelige, tekniske eller sundhedsfaglige område samt bidrage til elevens almendannelse. |
| **Fagintegration**  Naturfags indhold tager udgangspunkt i bekendtgørelsens beskrivelse af indhold og vil der ud over indeholde emner der retter sig mod uddannelsen som ernæringsassistent. f.eks.:   * Syrer og baser * Vand og fedt * Kulhydrater og proteiner * Energi i fødevarer * Mål, vægt og rumfang vil tage udgangspunkt i de tolerancer, der sædvanligvis arbejdes med inden for faget som ernæringsassistent. * Lyd, herunder støj   Visse matematiske begreber indgår som værktøj i faget. Derfor vil eleverne blive undervist i matematik, hvor det er relevant. |
| **Læringsmodul**  Undervisningen er opdelt i emner, hvoraf nogle afsluttes med en skriftlig dokumentation, der kan danne grundlag for den mundtlige eksamen.   * Fedt og vand * Energiformer og energiomsætning * Svingninger og lyd, ørets anatomi * Syrer og baser * Energi, elektricitet og varmefylde |
| **It i undervisningen**  Der anvendes it som værktøj til ideskabelse, skriveværktøj og som redskab til informationssøgning. Alle skriftlige opgaver skal skrives på computer. Der udarbejdes undervisningsmateriale i den digitale læringsplatform *Moodle*. |
| **Løbende evaluering**  Eleverne vurderes løbende gennem deres deltagelse i undervisningen, skriftlige afleveringer samt på baggrund af mindst én skriftlig prøve.  **Slutevaluering**: Der gives en standpunktskarakter.  *Faget er udtræksfag til eksamen.* |